http://stats.wikimedia.org/EN_India/Sitemap.htm - வருகை அடிப்படையில் தமிழ் இரண்டாம் இடத்தில் உள்ளது நன்று. ஒரு மணிநேரத்துக்கு மூவாயிரத்துக்கு மேலாகத் தமிழ் விக்கிப் பக்கங்கள் பார்க்கப்படுகின்றன. ஒரு மில்லியன் தமிழர்களுக்கு ஒரு தமிழ் விக்கிப்பீடியர் என்ற அளவு தான் இருப்பதை நோக்கலாம். சமக்கிருதம், மலையாளம், சிங்களம் முதலியன நமக்கு முன்னே உள்ளன. -- சுந்தர் <sup>\பேச்சு</sup> 09:19, 24 நவம்பர் 2010 (UTC)  
:தரவு எனப்படுவது யாதெனில் விரும்பிய வண்ணம் நோக்கல் :) ஒவ்வொரு கட்டுரையும் பெறும் பார்வைகள் அடிப்படையிலும், ஒரு மில்லியன் பயனர்களுக்கு எத்தனைப் பேர் பார்க்கிறார்கள் என்ற அடிப்படையிலும் தமிழும் மலையாளமும் முதல் இரண்டு இடங்களைப் பிடிப்பதுடன் ஒத்த நிலையிலும் உள்ளன. இந்த ஆவணத்தைக் காண்க . குறைந்தது மணிக்கு 1000 பார்வைகளையும், ஒரு மில்லியன் மக்கள் தொகை உள்ள விக்கிகளையும் மட்டும் கணக்கில் எடுத்துள்ளேன். --இரவி 12:40, 24 நவம்பர் 2010 (UTC)  
:: சந்தேகம் இல்லாமல், பங்களிப்பாளர் எண்ணிக்கை, முறை, பயன்பாடு, ஆழம், தரம் ஆகிய அளவீடுகளில் மலையாள விக்கி பல அடிகள் முன்னிற்கு நிற்கிறது. --Natkeeran 01:26, 25 நவம்பர் 2010 (UTC)
:::மலையாள விக்கி நன்றாக முன்னேறியுள்ளது என்றாலும், என் கணிப்பில், "தரத்தில்" முன்னணி மொழிகளாகிய இந்தி, தெலுங்கு, தமிழ், மலையாளம் ஆகிய நான்குமே நல்ல நிலையில் இருப்பதாகவே நினைக்கின்றேன் (தெலுங்கு ஒருவரிக் கட்டுரைகளை அதிக அளவு கொண்டிருந்தபோதிலும்). கன்னட விக்கியும் பல நல்ல தரமான கட்டுரைகளைக் கொண்டுள்ளது. வெவ்வேறு கட்டுரைகளில் வெவ்வேறு மொழி விக்கிகள் சிறப்பாக உள்ளன. விக்கியின் தர அளவீட்டில் "ஆழம்" ("depth") என்னும் அளவீட்டில் மலையாள விக்கி உயர்ந்து இருந்தாலும், அதன் உண்மையான காரணம் எனக்கு விளங்கவில்லை. பல கோணங்களில் தமிழ் விக்கியே முதலாவதாகவோ, இந்திக்கு அடுத்து இரண்டாவதாகவோ உள்ளதாக நான் கருதுகிறேன் (மொத்த பை'ட் அளவு, சராசரி பை'ட் அளவு, மொத்த சொற்கள், ஒரு நாளுக்கான தொகுப்பு, படங்கள்). இவை தவிர, நான் பார்த்த அளவிலே, மலையாள விக்கியில் பல கட்டுரைகளில் அப்படியே ஆங்கில கலைச்சொற்களையும் ஏராளமான வேற்றுமொழிச் சொற்களையும் இட்டு எழுதியுள்ளார்கள். இவ்விதத்தில் தெலுங்கு விக்கியும் இந்தி விக்கியும் மலையாளத்தைவிட நல்ல ஆக்கங்களைக் கொண்டதாக உள்ளன என்று நினைக்கின்றேன். பொதுவாக தென்னிந்த மொழிகள் நான்கும் இந்தியும் நல்ல வளர்ச்சி அடைந்துள்ளன. பிற இந்தி மொழிகளும் விரைந்து வளர்ந்துகொண்டு வருகின்றன. தமிழ் விக்கிப்பீடியா இன்னும் 2-3 ஆண்டுகளில் நல்ல நிலையை எய்தும் என்று எண்ணுகிறேன். --செல்வா 03:36, 25 நவம்பர் 2010 (UTC)
::::விக்கிப்பீடியா:தமிழ் விக்கிப்பீடியா தரக் கண்காணிப்பு என்னும் பக்கத்தில் மே 2010 -ஆன தர அளவீடுகளின் ஒப்பீடு உள்ளது பார்க்கவும். தமிழ் முதல் இரண்டு இடங்களில் உள்ளது. மலையாள விக்கியை விட மொத்த பைட் அளவிலும், சராசரி பைட் அளவிலும் கன்னட விக்கி முந்தி இருப்பதைப் பார்க்கலாம். --செல்வா 04:37, 25 நவம்பர் 2010 (UTC)  
மொத்த பைட் அளவு, மொத்த வார்த்தை அளவு இவ்விரண்டும் கூகுள் குப்பையாக்கம் திட்டம் நடந்துள்ள / நடைபெற்றுள்ள விக்கிகளின் தரவுகளை கொஞ்சம் ஏற்றிக் காண்பிக்கின்றன். எ.கா. இந்தியிலும், கன்னடத்திலும் இன்னும் கூகுள் அடித்துத் தள்ளிக் கொண்டிருக்கிறது. எனவே இந்த மொத்த பைட்/அளவை கொஞ்சம் விட்டுவைப்பது நல்லது. மலையாள விக்கி எல்லாவற்றிலும் முன்னிற்பதுக்கு காரணம் இரண்டு - 1) சராசரி பைட் அளவு 2) ஒரு கட்டுரை எவ்வளவு முறை எவ்வளவு பயனர்களால் தொகுக்கப்படுகிறது என்பது (கூட்டு முயற்சியின் அடையாளமாக). ஆள் பலத்தில் நாமும் மலையாளமும் சரிநிகர் அளவில் உள்ளோம். தொடர் பங்காளிப்பாளர் பட்டியல்கள் இங்கே. இந்தி, மராத்தி , தெலுங்கு விக்கிகள் தமிழ் மலையாளம் அளவுக்கு ஆள்பலம் கொண்டவை அல்ல. நம்மில் பாதி தான் அங்கே பங்களிப்பாளர்கள் இருக்கிறார்கள். அதுவும் மராத்தி விக்கியில் வெறும் தலைப்புடன் ஒரு பத்தாயிரம் கட்டுரைகள் இருக்கின்றன. (ஒரு வரி கூட கிடையாது). வெறும் தலைப்பு மட்டுமே. சமூகத்தை வளர்ப்பதில் தமிழும், மலையாளமும் கொண்டுள்ள வெற்றி அவர்களுக்கு கிட்டவில்லை என நினைக்கிறேன். கன்னடம் இதில் எல்லாவற்றிலும் பின் தங்கி உள்ளது.  
ஒரு கட்டுரைக்கு எவ்வளவு தொகுப்புகள் / எத்தனை பேர் என்பதில் மலையாளம் நம்முடன் இருமடங்கு உள்ளார்கள். கட்டுரைகளை திட்டமிட்டு கூட்டு முயற்சியுடன் உருவாக்குகிறார்கள் என்று நினைக்கிறேன். இது ஒரு சரியான அளவுகொலல்ல என்பது என் கருத்து. ஏனென்றால் த. விக்கியில் இத்தகைய கூட்டு முயற்சி இல்லாதது கட்டுரைகளில் டைவர்சிட்டியியை கூட்டியுள்ளது (பெரும்பாலும் நாமனைவரும் தனித் தனித் கடைகளில் டீ ஆற்றிக் கொண்டிருப்பது பல துறைக் கட்டுரைகளை உருவாக்கியுள்ளது). மேலும் விக்கியாக்கத்தில் நமது தொடர்பங்காளிப்பாளர்கள் கொண்டுள்ள தேர்ச்சி, முழு கட்டுரையையும் ஒரே கிளிக்கில் சேர்ப்பது போன்ற வேலைகளால் நமது ஆழம் குறைந்தள்ளது போன்ற தோற்றமுள்ளது. --சோடாபாட்டில் 04:38, 25 நவம்பர் 2010 (UTC)  
::மலையாளிகள், தமிழர் மக்கள் தொகையில் அரைவாசி. எனவே அவர்களின் பங்களிப்பு வீதம் இரண்டு மடங்கு. அவர்கள் மேற்கொள்ளும் தொக்கு அளவு அதிகம். நல்ல outreach, கூட்டுழைப்பு, அதிக கல்வி, மொழித் தேர்ச்சி, அரச-ஊடக ஆதரவு ஆகியவை எமது மலையாள விக்கியின் வெற்றிக்கு காரணங்கள். --Natkeeran 04:44, 25 நவம்பர் 2010 (UTC)
::::சோடாபாட்டில், நான் கூகுள் பங்களிப்பால் சில தரவுகள் கூடுதலாக உள்ளது என்பதை மறுக்கவில்லை, ஆனால் தமிழைப் பொருத்தவரை, அவை குப்பை அல்ல என்பது என் கருத்து. கூகுள் கட்டுரையாக்கத்தில் பல குறைபாடுகள் உள்ளன என்பது நாம் யாவரும் அறிந்ததே. மலையாளம், மராத்தி, இந்தி, வங்காளி விக்சனரிகளில் நான் பங்களித்தபோது (அவற்றில் நான் முதல் 6-8 பகங்களிப்பளரிகளில் ஒருவன் :) ) அம்மொழி விக்கிகளைக் கூர்ந்து நோக்க வாய்ப்பு கிட்டியது. என் கணிப்புகள் அதன் அடிப்படையிலேயே. தெலுங்கு, மராத்தி, இந்தி விக்கிகளில் ஒருவரி, ஒரு சொல் கட்டுரைகளும் வெற்று உள்ளடக்கங்களும் உள்ள கட்டுரைகளும் இருப்பதை நான் நன்கு அறிவேன். என்றாலும் மராத்தியைத் தவிர்த்த மற்ற விக்கிகள் நல்ல முன்னேற்றம் அடைந்து வருகின்றன. என் கணிப்பில் இந்தி, தமிழ், மலையாளம் இம்மூன்றும் அதே வரிசையில் நல்ல வளர்ச்சி அடைந்து வருகின்றன. தமிழ் முதல் இடத்தில் ஏறத்தாழ சனவரி-பிப்பிரவரி 2009 வரை இருந்து வந்தது. இப்பொழுதும் இந்தியை முந்தி இருக்கவோ, முந்திக்கொண்டு வரவோ இயலும். நற்கீரன், மலையாளிகளின் அதிகக் கல்வி என்பது சொற்பமே அதுவும் அடிப்படைக் கல்வியே, மொழித் தேர்ச்சி என்பதும் உங்கள் தனிக்கருத்தே. அதிக விழிப்புணர்வுடன் இயங்குகிறார்கள் என்பதில் ஐயமே இல்லை. ஆனால் மொழிநடையும், கருத்துச் செறிவும், சராசரியாக நோக்கும் பொழுது தமிழை விடச் சிறந்ததாக இருப்பதாக எனக்குத் தெரியவில்லை. என் கணிப்பு சரியானதாக இல்லாமல் இருக்கலாம். இவை நான் பார்த்த 80-100 கட்டுரைகளின் அடிப்படையிலேயே. --செல்வா 05:34, 25 நவம்பர் 2010 (UTC)
:::::::சோடாபாட்டில் நீங்கள் மேலே குறிப்பிட்ட புள்ளிக்குறிப்புகள் பக்கங்களில் இருந்து தொகுதவற்றை நான் விக்கிப்பீடியா:தமிழ் விக்கிப்பீடியா தரக் கண்காணிப்பு என்னும் பக்கத்தில் தொடர்ந்து குறித்து வந்துள்ளேன். மே 2010 -ஆன தரவுகள் முழுமையாக கிடைப்பதால் அது வரை தொகுத்துள்ளேன். --செல்வா 05:45, 25 நவம்பர் 2010 (UTC)  
சோடாபாட்டில் சொன்ன மாதிரி நாம் பலரும் ஒரே சொடுக்கில் முழுமையான கட்டுரைகளை ஏற்றுகிறோம் (கூகுள் திட்டம் உட்பட). தவிர, Depths above 300 for Wikipedias below 100 000 articles have been automatically dismissed as irrelevant என்று http://meta.wikimedia.org/wiki/List_of_Wikipedias பக்கத்தில் குறிப்பிடுகிறார்கள். எனவே, தரவு குறிப்பிடும் ஆழம் பற்றி கவலைப்படத் தேவையில்லை. ஆனால், மலையாள விக்கி பயனர் சமூகம் நம்மை விட 3 மடங்காவது பெரிதாகவும், முனைப்புடையதாகவும், பல்வேறு திறன் பொருந்தியதாகவும் இருப்பது கண்கூடு. கணிசமானோர் இளைஞர்கள், மாணவர்கள். கேரள அரசுடன் இணைந்து மாவட்டம் தோறும் பயிற்சிப் பட்டறைகள் நடத்துகிறார்கள். தொலைநோக்கில், இது அவர்கள் விக்கியின் வளர்ச்சியில் பெரிதும் உதவும். தமிழ் விக்கியின் அடுத்த கட்ட வளர்ச்சிக்கு: 1. பயனர் சமூகத்தை வளர்ப்பது 2. ஏற்கனவே இருக்கிற அறிவு மூலங்களை விக்கியில் இணைப்பது ஆகிய இரண்டு நடவடிக்கைகள் மிகவும் உதவும்--இரவி 12:05, 25 நவம்பர் 2010 (UTC)  
:: ஒப்பீட்டளவில் மலையாளிகள் கூடிய அளவு தாய் மொழியில் கற்கின்றனர். சீரிய எழுத்து, இலக்கியம் ஆகிய துறைகளில் கூடிய ஈடுபாடு காட்டுகிறார்கள். பெண்கள் கூடிய சுதந்திரம் பெற்று இருக்கிறார்கள். இந்தியாவிலேயே பல தரவுகளில் மிக முன்னேறிய மாநிலம் கேரளம் ஆகும். ஆகவே அதன் ஒரு வெளிப்பாடக அவர்களின் விக்கி பங்களிப்பையும் கருதலாம். --Natkeeran 00:35, 26 நவம்பர் 2010 (UTC)
:::நற்கீரன் நீங்கள் சொல்லியதில் சில உண்மையே (மாந்தர் வளர்ச்சிச் சுட்டெண் முதலானவை), மறுக்கவில்லை, ஆனால் கேரளா வேறுபல கோணங்களில், தமிழ்நாட்டை ஒப்பிடும் பொழுது ஈடான வளர்ச்சி அடையவில்லை (தலா முறையிலும்). வேளாண்மையிலும், தொழில் வளர்ச்சியிலும் தமிழ்நாடு அளவு வளரவில்லை. இது விரிவாகவும், தக்க தரவுகளோடும், சீரான முறையில் ஒப்பிட்டும் பேசவேண்டியது. இங்கு அதிகம் இது பற்றிப் பேசுவது முறையாகாது. நீங்கள் கூறும் நோக்கிற்கு மாறான பார்வைகளும் உண்டு என்பதோடு நிறுத்திக்கொள்கிறேன். --செல்வா 01:34, 26 நவம்பர் 2010 (UTC)